VEŽBA IX: IMK-  Direktno komuniciranje: Televizija napušta dnevnu sobu

Danas je televizijska propaganda je sve više izložena problemima jer potrošači koriste postojeće tehnologije pa preskoče reklamne pauze, i sve više vremena provode uz druge medije kao što su Internet i elektronski muzički plejeri. Ali, ako potrošač ne prilazi televizoru, onda rešenje može da bude da televizor priđe njemu. Bilo da se radi o supermarketu, tržnom centru, pošti ili vozu, sve više ima specijalizovanih, out-of-home televizijskih mreža.

Ova taktika zasnovana je na pokušaju da se televizori smeste tamo gde sigurno ima publike koja će ih gledati. Na primer, kompanija I-vu je lansirala mrežu od 500 televizora u frizerskim salonima širom Velike Britanije. Potrošači koji su ranije obično prelistavali časopise dok su im frizeri pružali uslugu, sada imaju mogućnost da, ukoliko to požele, gledaju televizijski program za individualnu upotrebu. Program sadrži odabrane priloge o životnom stilu, modi i vestima koji su iskombinovani sa materijalom vezanim za dati salon. Pošto klijenti u proseku troše 100 funti na posetu boljem frizerskom salonu i tamo borave od jedan do dva sata, oni predstavljaju atrak​tivan auditorijum za oglašivače. Ukupna potrošnja u frizerskim salonima je oko 4,1 milijardi funti godišnje, što je još jedan dokaz atraktivnosti ovog tržišta za klijente kompanije i-vu kao što su Loreal, BMG i Audi.

Oglašivači su takođe davno uvideli da mesto kupovine pruža odličnu šansu da se izvrši uticaj na potrošača, tako da postoje izgledi da će maloprodajna televizija doživeti veliki razvoj. Tesco je uspešno isprobao ovaj medij lansirajući Tesco TV u 100 svojih najvećih prodajnih objekata. Ukoliko se ovaj sistem u potpunosti primeni, očekuje se da će dopreti do otprilike 10 miliona kupaca nedeljno, što pokazuje koliki je njegov po​tencijal, s obzirom na to da je vodeća emisija britanskog kanala ITV u 2008. "Ja sam slavna ličnost... vodite me odavde!" dostizala sličnu cifru svake večeri. U vreme kada broj televizijskih kanala raste, broj malopro​dajnih lanaca opada, što supermarkete čini potencijalnim medijem preko koga oglašivači mogu da dođu do potrošača. A oni takođe koriste činjenicu da su potrošači u procesu kupovine. Na osnovu jedne teorije, što je manji razmak između gledanja reklame i obavljanja kupovine, bolji su rezultati. Kompanija Spar, koja je takođe isprobala televizore u prodajnim objektima, navodi da reklamne poruke plasirane preko ovih televi​zora imaju za rezultat prosečno ponderisano povećanje prodaje od 10%, dok unapređenje prodaje putem popusta dovodi do prosečnog povećanja od 24 do 25%.

Jedna od glavnih prednosti ove vrste televizije sastoji se u mteraktivnim mogućnostima; i-vu ekrani sadrže tastere preko kojih mogu da se dobiju dodatne informacije o određenim artiklima, kao i o nagradnim igrama, takmičenjima i posebnim ponudama. A stope odgovora su ono što privlači oglašivače. Pobornici ove tehno​logije tvrde da ona ima stope odgovora od preko 8%, u poređenju sa kućnom interaktivnom televizijom koja ima manje od 1 %. Takođe postoji mogućnost da se omogući i e-trgovina preko interaktivne televizije, tako da potrošači mogu ne samo da pronađu sve što žele da znaju o određenom proizvodu, već mogu i da ga naruče.

1. Zašto reklame na TV danas nemaju efekte koje su imale pre 10-ak godina?
2. Ukoliko je rezultat povećanja prodaje putem popusta oko 25%, u čemu je onda opravdanje uvođenja direktne televizije u uslužne objekte kada je uticaj ovog medija na povećanje prodaje oko 10%?
3. Zašto je veliki uticaj direktne TV na prodajnom mestu veliki?

4. Dajte svoje ideje: u kojim uslužnim objektima ovakva TV ima potencijal, kod kojih ciljnih grupa potrošača i za koje proizvode?

